**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**John Mairai** (født 28. november 1945 i Papeete på Tahiti, død 22. desember 2023) var en franskpolynesisk poet og dramatiker. Han gjorde seg bemerket ved å bruke teater som middel for politisk bevisstgjøring.

Liv og virke
------------

### Bakgrunn

John Mairai ble født i Papeete, og vokste opp på Mataivaatollen i Tuamotuøygruppen. Han fikk høyere utdannelse ved Lycée Paul-Gauguin på Tahiti og så ved Graceland University i USAs.

### Karriere

Mairai arbeidet med europeisk dramatikk. Han oversatte William Shakespeares *Macbeth* til tahitisk med tittelen *Maro Putoto* (1989). I 1992 kom *Tane Te Manu*, en oversettelse av Molières *Le Bourgeois gentilhomme*. Mairai skrev også skuespill med tema hentet fra tahitisk historie. I stykket *Opuhara* behandler han striden mellom det tradisjonelle polynesiske samfunn og nye makthavere støttet av europeiske misjonærer på begynnelsen av 1800-tallet.

Mairai engasjerte seg også for *himene*, polynesisk sang.

John Mairai var en viktig aktør innen Tahitis kulturliv og for de lokale tradisjoner, men han nektet å betrakte seg selv som noen slags guru eller yppersteprest for hedenske seremonier.[]

Han gjorde narr av tendensene til en sakralisering av tatoveringer utført av visse tatovører og av visse typer tatoveringer. Han mente at dette var en praksis som fremfor alt tillot disse å presentere seg selv som hellige mennesker, utstyrt med *mana*.[] John Mairai så tatovering som et ganske alminnelig kulturellt uttrykk, hovedsakelig fokusert på estetikk og forførelse. Det ble tidligere tilordnet i relasjon til guddommer i det tradisjonelle samfunn, hvor det aller medste var det, men uten at det derved utgjorde hellig kunst i begrepets religiøse forstand.

John Mairai døde 22. desember 2023 i en alder av 78 år. Etter en likvake 23. desember på Fare purera'a i Fare Ute i Papeete ble han gravlagt på Uranie-kirkegården.

Referanser
----------

1. ↑   ladepeche.pf[Hentet fra Wikidata]
2. ↑   YouTube, www.youtube.com, besøkt 23. desember 2023[Hentet fra Wikidata]
3. ↑   Q109314702, www.tahiti-infos.com[Hentet fra Wikidata]
4. 1 2  Lal, Brij V. og Kate Fortune (red.): *The Pacific Islands: An Encyclopedia*, Honolulu: University of Hawai'i Press, 2000, s. 529: «Mairai uses theatre, a potentially powerful medium, to raise the political consciousness of his fellow Maohi».
5. ↑  «Sans Tabu avec John Mairai» **(fransk)**. Polynesie 1ere. 5. februar 2021. Arkivert fra originalen 10. februar 2021.
6. 1 2  «John Mairai, chevalier du reo tahiti» **(fransk)**. Tahiti Infos. 20. oktober 2021. Besøkt 1. juli 2023.
7. ↑  «John Mairai Chevalier de l’ordre de Tahiti Nui» **(fransk)**. Président de la Polynésie française. 29. juni 2020. Besøkt 1. juli 2023.
8. ↑  «John Mairai, animateur, acteur, auteur» Arkivert 10. november 2013 hos Wayback Machine. Vini Film Festival, TNTV.
9. ↑  «John Mairai - Biographie» Arkivert 4. mars 2016 hos Wayback Machine. Tahitijukebox.
10. ↑  Bruno Saura: *Tahiti ma'ohi*
Culture, identité, religion et nationalisme en Polynésie française*, s 114, Papeetem Au vent des îles, 2013, isbn 9782367340234*

|  |  |
| --- | --- |
| Oppslagsverk/autoritetsdata | VIAF **·** ISNI **·** BNF **·** BNF (data) **·** SUDOC
 |